JY LEES NOU KYK VIDEO: Die Flooze se kleingoed wys hul 'moves'
Die sangeres en aktrise Sorina Erasmus, beter bekend as die Flooze, het onlangs die oulikste video van haar kinders in die sosiale media gedeel terwyl hulle dans op die maat van haar jongste liedjie, Die Tennis Tune.
Sorina het die liedjie einde verlede jaar saam met die sanger Dirk van der Westhuizen uitgereik.
Nadat hulle omtrent mense aan die dans gehad het met 'n kompetisie waar jy jou beste moves moes "gooi" vir 'n geldinsameling, was dit eindelik haar kinders, oftewel "Tennis Tune-sterretjies", se beurt om mense met hul video te vermaak.
Wanneer jou eie kids jou grootste tjommies is en hulle Mamma se musiek met oorgawe sing én dans. #MyHeleHart #MyLiefstes #DieTennisTune #DropDieBal #SussieDropDieBril #mamma?? #mother #heart #myeverything #happyhome #loves
A post shared by Sorina (FLOOZE) (@sorina_flooze) on Feb 22, 2018 at 12:48am PST
In die video sing "Braambossie", soos Sorina haar driejarige seuntjie, Braam, noem, die meeste van die liedjie terwyl hy verwoed dans saam met sy eenjarige sussie, Miana.
Dié kap dit ook uit en sing elke dan en wan 'n liriek of dans saam. Albei dra boonop 'n koel sonbril.
"Wanneer jou eie kinders jou grootste tjommies is en hulle mamma Sorina aka Flooze Fan Page se musiek met oorgawe sing en dans," skryf sy by die video op Facebook.
"Mamma se twee grootste fans. Dankie, my kinders," sluit Sorina die video af.
'n Spesiale Kersfees video én sang vanaf ons twee krulkop engeltjies op my Facebook page. Geseënde Kersfees! Christus is vir ons gebore, die Verlosser en Koning, prys Sy Heilige Naam